CELEX: C2006/310/03
Language: el
Date: 2006-12-16 00:00:00
Title: Υπόθεση C-383/06: Αίτηση για την έκδοση προδικαστικής αποφάσεως, την οποία υπέβαλε το Nederlandse Raad van State (Κάτω Χώρες) στις 18 Σεπτεμβρίου 2006 — Vereniging Nationaal Overlegorgaan Sociale Werkvoorziening κατά Minister van Sociale Zaken en Werkgelegenheid

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/1
            
         Αίτηση για την έκδοση προδικαστικής αποφάσεως, την οποία υπέβαλε το Nederlandse Raad van State (Κάτω Χώρες) στις 18 Σεπτεμβρίου 2006 — Vereniging Nationaal Overlegorgaan Sociale Werkvoorziening κατά Minister van Sociale Zaken en Werkgelegenheid
   (Υπόθεση C-383/06)
   (2006/C 310/03)
   Γλώσσα διαδικασίας: η ολλανδική
   Αιτούν δικαστήριο
   Nederlandse Raad van State
   Διάδικοι στην υπόθεση της κύριας δίκης
   
      Αναιρεσείουσα: Vereniging Nationaal Overlegorgaan Sociale Werkvoorziening
   
      Αναιρεσίβλητος: Minister van Sociale Zaken en Werkgelegenheid
   Προδικαστικά ερωτήματα
   
               1)
            
            
               
                           α.
                        
                        
                           Δύναται το κράτος μέλος ή ένα διοικητικό όργανο του κράτους αυτού να στηρίξει μια εξουσία ευθέως –και επομένως χωρίς έρεισμα στο εθνικό δίκαιο– σε κοινοτικό κανονισμό;
                        
                     
                           β.
                        
                        
                           Αν ναι, παρέχει το άρθρο 23, παράγραφος 1, του κανονισμού 4253/88 (1) της 19ης Δεκεμβρίου 1988 για τις διατάξεις εφαρμογής του κανονισμού 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων, όπως τροποποιήθηκε με τον κανονισμό 2082/93 (στο εξής: συντονιστικός κανονισμός), εξουσία αναζητήσεως των αχρεωστήτως καταβληθέντων, με δεδομένο ότι το πιο πάνω άρθρο 23 του συντονιστικού κανονισμού υποχρεώνει τα κράτη μέλη να το πράξουν αν πρόκειται για κατάχρηση ή παράλειψη υπό την έννοια του άρθρου αυτού;
                        
                     
         
               2)
            
            
               Αν όχι, συνεπάγεται το άρθρο 10 ΕΚ, σε συνδυασμό με το άρθρο 249 ΕΚ, ότι μια εθνική διάταξη όπως το άρθρο 4:57 του νόμου Algemene wet bestuursrecht –βάσει της οποίας μπορούν να αναζητηθούν οι αχρεωστήτως καταβληθείσες επιχορηγήσεις και προκαταβολές– πρέπει να ερμηνευθεί σύμφωνα με τον συντονιστικό κανονισμό;
            
         
               3)
            
            
               Αν ναι, περιορίζεται η ερμηνεία αυτή από γενικές αρχές του δικαίου που αποτελούν μέρος του κοινοτικού δικαίου, και ιδίως από τις αρχές της ασφάλειας δικαίου και της προστασίας της δικαιολογημένης εμπιστοσύνης;
            
         
               4)
            
            
               
                           α.
                        
                        
                           Αν δοθεί καταφατική απάντηση στο ερώτημα 3, τότε όσον αφορά την έκταση του περιορισμού αυτού τίθεται το ερώτημα αν στις εθνικές αρχές της ασφάλειας δικαίου και της προστασίας της δικαιολογημένης εμπιστοσύνης δύναται να δοθεί ευρύτερο περιεχόμενο από αυτό των γενικών αρχών του κοινοτικού δικαίου, και ιδίως των κοινοτικών αρχών της ασφάλειας δικαίου και της προστασίας της δικαιολογημένης εμπιστοσύνης, οι οποίες πρέπει να λαμβάνονται υπόψη κατά την εφαρμογή του συντονιστικού κανονισμού;
                        
                     
                           β.
                        
                        
                           Έχει σημασία κατά την εφαρμογή των κοινοτικών αρχών της ασφάλειας δικαίου και της προστασίας της δικαιολογημένης εμπιστοσύνης το γεγονός ότι στο ίδιο το κράτος μέλος που έδωσε την επιχορήγηση πρέπει να προσαφθεί το ότι ο λήπτης της επιχορηγήσεως δεν τήρησε τις συνδεόμενες με την επιχορήγηση υποχρεώσεις που απορρέουν από το σχετικό μέρος του κοινοτικού δικαίου;
                        
                     
         
      (1)  ΕΕ L 374, σ. 1.